එහෙම අහුවෙලා තියෙනවාද? දෙයියනේ කියලා මහත්තයෝ තවම නම් කුඩු තියාගෙන අහුවෙලා නැහැ. හැබැයි ගංජා තියාගෙන ඉඳලා නම් කිහිප සැරයක් අහුවෙලා තියෙනවා. දැන් අපිව දැක්ක ගමන් නෝට් වෙලා තියෙන්නේ. ඒක නිසා බොහොම හොරෙන් තමයි වැඩේට බැහැලා ඉන්නේ. ඉතින් මේ වැඩේ නතර කරන්න බැරිද? මෙහෙමයිනේ මහත්තයෝ. අපේ වයසට දැන් රස්සාවක් හම්බවෙන්නේ නැහැනේ. එහෙම හම්බවෙනවා නම් මටත් ආසයි හොඳ ජීවිතයක් ගත කරන්න. මට ඉතින් බර වැඩ වගේ මහන්සි වෙලා රැකියාවක් කරන්නත් බැහැ. තව ටික කාලයක් ජීවත් වෙයි. ෆාරුක් කසාද බැඳලා නැද්ද? නැහැ. මම ඉතින් සීමන් ජොබ් එක කරපුවාම ඕවා ගැන හිතන්න වෙලාවක් නැහැ. නැවටම තමයි මගේ ජීවිතේ කැපවෙලා තිබුණේ. කසාදයක් ගැන හිතුවේ නැහැ. සෙල්ලක්කාර ජීවිතයක් තමයි ගත කළේ. මට දැන් හරියට ඉන්න හිටින්න තැනක් නැහැ. මගේ මාමා වෙන කෙනෙක්ගේ ගෙදර තමයි ඉන්නේ. ඉතින් මේ හම්බවෙන මුදලින් මාමාවත් බලාගෙන ඉන්නවා. අපි සීමන් ජොබ් එක කළාම පැන්ෂන් එකක් කියලා දෙයක් නැහැනේ. එදා හම්බ කළා. එදා කෑවා, බිව්වා. හම්බ කළ දේවල් ඉතුරු කළේ නැහැනේ. ඔහොම තමයි ජීවිතේ ගත කළේ. අනික මහත්තයෝ අද එක රටක හිටියොත් තවත් මාස ගණනකින් තවත් රටක. හැබැයි හොඳට රටවල් එහෙම දැක බලා ගත්තා. ඉතින් ඒ දේවල් තමයි ඉතුරු කළේ.
ෆාරුක් දැන් ජීවත් වෙන්නෙ කොහේද?
මාමා වෙන කෙනෙක්ගේ ගෙදර